యమునా నది
యమునా (సంస్కృతం: यमुना) లేదా జమున, జమ్నా ఉత్తర భారతదేశములో గంగానది యొక్క అతిపెద్ద ఉపనది ఇది గంగా నదికి ఎడమవైపున పుట్టి గంగా నదిని కుడివైపు నుండి కలిసే ఏకైక ఉపనది. 1370 కిలోమీటర్ల పొడవున్న ఈ నది భారతదేశపు నదులలో ప్రముఖమైనది, పవిత్రమైనది. హిమాలయ పర్వతశ్రేణులకు చెందిన కాళింది పర్వతంలో యుమునోత్రి అనే స్థలం దీని జన్మ స్థలం. ఋగ్వేదంలో దీన్ని గంగానదితో పాటు దీన్ని గురించిన ప్రస్తావన కూడా ఉంది. దీనికే సూర్య తనయ అనీ సమానశ్వాస అనే పేర్లు కూడా ఉన్నాయి.
భాగవత పురాణంలో శ్రీకృష్ణుని బాల్యంలో చాలా చోట్ల దీని ప్రస్తావన ఉంది. కృష్ణుని తండ్రియైన వాసుదేవుడు కంసుని బారినుంచి తన కుమారుడిన కాపాడటానికి ఈ నదిని దాటవలసి వస్తే అది రెండు పాయలుగా చీలి దారి ఇచ్చిందని ఉటంకించబడి ఉంది.
భరతుడు, అంబరీషుడు, శంతనుడు మొదలైన చక్రవర్తులు ఈ నది ఒడ్డున ఎన్నో పుణ్యకార్యాలు నిర్వర్తించారు.అగస్త్య మహర్షి కూడా దీని ఒడ్డున పూజాదికాలు నిర్వహించేవాడని హిందూ పురాణాలు తెలియజేస్తున్నాయి.
గయానా
గయానాలో నదులలో అతిపెద్ద నదులలో ఎస్సెక్విబొ (1010 కి.మి పొడవు), కౌరంటినె నది (724 కి.మీ పొడవు), బెర్బిక్ నది (595 కిమి.పొడవు) మరియు డెమెరర నది (346 కి.మీ పొడవు) ప్రధానమైనవి.కొరెంటైన్ నది గయానా మరియు సురినామె మద్య సరిహద్దును ఏర్పరుస్తుంది. ఎస్సెక్విబొ నదీ ముఖద్వారంలో తీరానికి వాయవ్యభాగంలో145 కి.మీ వెడల్పైన షెల్ బీచ్ వంటి అనేక పెద్ద లంకలు (నదీ ద్వీపాలు) ఉన్నాయి. షెల్ బీచ్ సముద్రతాబేళ్ళు గ్రుడ్లు పెట్టే ప్రధాన ప్రాంతంగాను (ప్రధానంగా లీదర్ బ్యాక్) మరియు ఇతర జంతువుల నివాసిత ప్రాంతంగా ఉంది.